               EUROPOS KOMISIJA
            Briuselis, 2019 11 14
            COM(2019) 589 final
            2019/0262(NLE)
            Pasiūlymas
            TARYBOS SPRENDIMAS
            dėl  Protokolo, kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo, pasirašymo Europos Sąjungos bei jos valstybių narių vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Pagal Stojimo akto 6 straipsnio 2 dalį Kroatija įsipareigojo prisijungti prie Sąjungos ir valstybių narių su trečiosiomis šalimis sudarytų ar pasirašytų susitarimų. Tarp šių susitarimų – Sąjungos bei jos valstybių narių, Islandijos ir Norvegijos papildomas susitarimas (toliau – Papildomas susitarimas) dėl Jungtinių Amerikos Valstijų, Sąjungos bei jos valstybių narių, Islandijos ir Norvegijos oro susisiekimo susitarimo (toliau – Keturšalis susitarimas) taikymo, kuriuo reglamentuojami  trijų susitariančiųjų Europos šalių santykiai pagal tą susitarimą. Keturšaliu susitarimu išplečiama Europos bendrijos bei jos valstybių narių ir Jungtinių Amerikos Valstijų susitarimo dėl oro susisiekimo (toliau – ES ir JAV oro susisiekimo susitarimas) taikymo sritis – į ją įtraukiamos Islandija ir Norvegija

                  Stojimo akto 6 straipsnio 2 dalyje taip pat nustatyta, kad dėl Kroatijos prisijungimo prie tų susitarimų Taryba, vieningai spręsdama valstybių narių vardu, susitaria su atitinkamomis trečiosiomis šalimis sudarydama protokolą, pridedamą prie susitarimo. Be to, dėl tų protokolų valstybių narių vardu derasi Komisija.

                  Todėl Komisija derėjosi dėl protokolo, kuriuo iš dalies keičiamas Papildomas susitarimas, siekiant sudaryti sąlygas Kroatijai prisijungti prie to susitarimo.

                  Šio pasiūlymo tikslas – pasiekti, kad būtų priimtas Sutarties dėl Europos Sąjungos veikimo (SESV) 218 straipsnio 5 dalimi ir Stojimo akto 6 straipsnio 2 dalimi pagrįstas Tarybos sprendimas, kuriuo suteikiami įgaliojimai Sąjungos ir jos valstybių narių vardu pasirašyti ir laikinai taikyti protokolą pagal jo 4 straipsnį su sąlyga, kad jis bus sudarytas vėliau.

               •Bendrosios aplinkybės

               Kroatijos įsipareigojimas pagal Stojimo akto 6 straipsnio 2 dalį taip pat taikomas ES ir JAV oro susisiekimo susitarimui ir Keturšaliam susitarimui. Todėl Komisija derėjosi dėl protokolų, pridedamų prie tų susitarimų, siekdama sudaryti sąlygas Kroatijai prisijungti prie tų susitarimų. Kartu su šiuo pasiūlymu pateikiami pasiūlymai dėl Tarybos sprendimų dėl tų protokolų pasirašymo ir laikino taikymo, taip pat dėl jų sudarymo, kaip ir pasiūlymas dėl Tarybos sprendimo dėl protokolo, kuriuo iš dalies keičiamas Papildomas susitarimas, sudarymo.

               •Suderinamumas su toje pačioje politikos srityje galiojančiomis nuostatomis

               ES ir JAV oro susisiekimo susitarimas buvo pirmasis išsamus oro susisiekimo susitarimas su pagrindine Sąjungos aviacijos partnere. Tai yra svarbiausias oro susisiekimo susitarimas pasaulyje, pagal kurį per metus skraidinama daugiau kaip 80 mln. keleivių ir kuris yra su aviacija susijusios ES išorės politikos pagrindas. Po to, kai tas susitarimas Keturšalio susitarimo pagrindu taip pat pradėtas taikyti Islandijai ir Norvegijai, jo svarba padidėjo. Protokolu Kroatijai bus suteikta galimybė pasinaudoti to susitarimo teikiamomis galimybėmis.

               •Suderinamumas su galiojančiomis pasiūlymo srities nuostatomis

               Protokolu Kroatijai suteikiama galimybė įvykdyti savo įsipareigojimą pagal Stojimo akto 6 straipsnio 2 dalį prisijungti prie Papildomo susitarimo.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               SESV 100 straipsnio 2 dalis kartu su 218 straipsnio 5 dalimi ir Stojimo akto 6 straipsnio 2 dalies antra pastraipa.

               •Subsidiarumo principas (neišimtinės kompetencijos atveju)

                Protokolu Kroatijai bus suteikta galimybė pasinaudoti Keturšalio susitarimo, kuriuo sudaromos vienodos patekimo į rinką sąlygos ir kuriuo remiantis rengiami nauji reguliavimo institucijų bendradarbiavimo ir konvergencijos susitarimai tose srityse, kurios yra būtinos siekiant teikti saugias, patikimas ir veiksmingas oro susisiekimo paslaugas, teikiamomis galimybėmis. Tokie susitarimai gali būti pasiekti tik Sąjungos lygmeniu.

               •Proporcingumo principas

                  Protokolas yra susijęs tik su nagrinėjamu klausimu, t. y. Kroatijos prisijungimu prie Papildomo susitarimo, ir jame nesprendžiami kiti klausimai.

               •Priemonės pasirinkimas

                  Tarptautinis susitarimas.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Netaikoma.

               •Tiriamųjų duomenų rinkimas ir naudojimas

                  Netaikoma.

               •Poveikio vertinimas

                  Netaikoma.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Netaikoma.

               4.POVEIKIS BIUDŽETUI

                  Pasiūlymas neturi poveikio Sąjungos biudžetui.

               5.KITI ELEMENTAI

               •Siūlomo susitarimo santrauka

                  Protokolą sudaro nuostata dėl Kroatijos prisijungimo prie Papildomo susitarimo ir nuostatos dėl protokolo įsigaliojimo ir laikino taikymo.

               2019/0262 (NLE)

               Pasiūlymas

               TARYBOS SPRENDIMAS

               dėl  Protokolo, kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo, pasirašymo Europos Sąjungos bei jos valstybių narių vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,

               atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą,

               atsižvelgdama į Europos Komisijos pasiūlymą,

               kadangi:

               (1)remdamasi 2012 m. rugsėjo 14 d. Tarybos sprendimu 13351/12, kuriuo Komisija įgaliojama pradėti derybas, Komisija derėjosi dėl Protokolo, kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo (toliau – Protokolas);

               (2)derybos sėkmingai užbaigtos 2019 m. kovo 8 d. parafavus Protokolą;

               (3)Sąjunga ir jos valstybės narės Protokolą turėtų pasirašyti ir laikinai taikyti pagal jo 4 straipsnį su sąlyga, kad jis bus sudarytas vėliau,

               PRIĖMĖ ŠĮ SPRENDIMĄ:

               1 straipsnis

               Sąjungos bei jos valstybių narių vardu įgaliojama pasirašyti Protokolą, kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo, su sąlyga, kad Protokolas bus sudarytas.

               Protokolo tekstas pridedamas prie šio sprendimo.

               2 straipsnis

               Tarybos pirmininkas įgaliojamas paskirti asmenį (-is), įgaliotą (-us) Sąjungos ir jos valstybių narių vardu pasirašyti Protokolą.

               3 straipsnis

               Kol Protokolas neįsigaliojo, Sąjunga ir jos valstybės narės Protokolą laikinai taiko pagal jo 4 straipsnį.

               4 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

    ---documentbreak---

               EUROPOS KOMISIJA
            Briuselis, 2019 11 14
            COM(2019) 589 final
            PRIEDAS
            prie
            pasiūlymo dėl Tarybos sprendimo
            dėl  Protokolo, kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo, pasirašymo Europos Sąjungos bei jos valstybių narių vardu

               PROTOKOLAS

               kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo

               AUSTRIJOS RESPUBLIKA,

               BELGIJOS KARALYSTĖ,

               BULGARIJOS RESPUBLIKA,

               KROATIJOS RESPUBLIKA,

               KIPRO RESPUBLIKA,

               ČEKIJOS RESPUBLIKA,

               DANIJOS KARALYSTĖ,

               ESTIJOS RESPUBLIKA,

               SUOMIJOS RESPUBLIKA,

               PRANCŪZIJOS RESPUBLIKA,

               VOKIETIJOS FEDERACINĖ RESPUBLIKA,

               GRAIKIJOS RESPUBLIKA,

               VENGRIJA,

               AIRIJA,

               ITALIJOS RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               MALTA,

               NYDERLANDŲ KARALYSTĖ,

               LENKIJOS RESPUBLIKA,

               PORTUGALIJOS RESPUBLIKA,

               RUMUNIJA,

               SLOVAKIJOS RESPUBLIKA,

               SLOVĖNIJOS RESPUBLIKA,

               ISPANIJOS KARALYSTĖ,

               ŠVEDIJOS KARALYSTĖ,

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

               kurios yra Europos Sąjungos sutarties ir Sutarties dėl Europos Sąjungos veikimo šalys ir Europos Sąjungos valstybės narės (toliau – valstybės narės), ir

               EUROPOS SĄJUNGA,

               ISLANDIJA

                ir

               NORVEGIJOS KARALYSTĖ,

               atsižvelgdamos į Kroatijos Respublikos įstojimą į Europos Sąjungą 2013 m. liepos 1 d.,

               SUSITARĖ:

               1 straipsnis

               Kroatijos Respublika yra 2011 m. birželio 16 ir 21 d. pasirašyto Europos Sąjungos bei jos valstybių narių, Islandijos ir Norvegijos Karalystės papildomo susitarimo dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo (toliau – Papildomas susitarimas) susitariančioji šalis.

               2 straipsnis

               Prie šio Protokolo pridedamas Papildomo susitarimo tekstas kroatų kalba tampa autentiškas tomis pačiomis sąlygomis kaip ir kitos kalbinės redakcijos.

               3 straipsnis

               Šis Protokolas įsigalioja vėlesnę iš šių datų:

               1. Papildomo susitarimo įsigaliojimo dieną arba

               2. praėjus mėnesiui nuo paskutinės iš diplomatinių notų, kuriomis pasikeisdamos susitariančiosios šalys patvirtina, kad atliktos visos šiam Protokolui įsigalioti būtinos procedūros, pateikimo dienos.

               4 straipsnis

               Iki įsigaliojimo susitariančiosios šalys susitaria šį Protokolą laikinai taikyti (kiek leidžiama pagal taikytiną vidaus teisę) nuo jo pasirašymo dienos.

               Priimta trimis egzemplioriais … 2019 m. …  anglų, bulgarų, čekų, danų, estų, graikų, islandų, ispanų, italų, kroatų, latvių, lenkų, lietuvių, maltiečių, nyderlandų, norvegų, portugalų, prancūzų, rumunų, suomių, vengrų, vokiečių, slovakų, slovėnų ir švedų kalbomis; visi tekstai yra autentiški.

               Valstybių narių vardu

               Europos Sąjungos vardu

               Islandijos vardu

               Norvegijos Karalystės vardu


               EUROPOS KOMISIJA
            Briuselis, 2020 09 17
            COM(2020) 495 final
            2020/0252(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Tarptautinės alyvuogių tarybos narių taryboje dėl Uzbekistano Respublikos prisijungimo prie 2015 m. Tarptautinio susitarimo dėl alyvuogių aliejaus ir valgomųjų alyvuogių

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas yra susijęs su sprendimu, kuriuo nustatoma pozicija, kurios Sąjungos vardu turi būti laikomasi Tarptautinės alyvuogių tarybos (toliau – TAT) narių taryboje, dėl Uzbekistano Respublikos Vyriausybės prisijungimo prie Tarptautinio susitarimo dėl alyvuogių aliejaus ir valgomųjų alyvuogių (toliau – Susitarimas).

               2.Pasiūlymo aplinkybės

               2.1.Tarptautinis susitarimas dėl alyvuogių aliejaus ir valgomųjų alyvuogių

               Tarptautiniu susitarimu dėl alyvuogių aliejaus ir valgomųjų alyvuogių (toliau – Susitarimas) siekiama: i) prekybos kliūčių prevencijos tikslu suvienodinti nacionalinės ir tarptautinės teisės aktus, susijusius su fizinėmis, cheminėmis ir juslinėmis alyvuogių aliejaus, alyvuogių išspaudų aliejaus ir valgomųjų alyvuogių savybėmis, ii) vykdyti veiklą fizinių, cheminių ir juslinių savybių bandymų srityje siekiant išplėsti žinias apie alyvuogių produktų sudėties ir kokybės charakteristikas ir sustiprinti tarptautinius standartus ir iii) sustiprinti TAT, kaip tarptautinei mokslo bendruomenei skirto kompetencijos alyvuogių ir alyvuogių aliejaus klausimais forumo, vaidmenį.

               2017 m. sausio 1 d. įsigaliojo atnaujinta Susitarimo versija.

               Europos Sąjunga yra Susitarimo šalis
                  1
               .

               2.2.Narių taryba

               TAT narių taryba (toliau – narių taryba) yra pagrindinis TAT sprendimų priėmimo organas. Ji naudojasi visais įgaliojimais ir vykdo visas funkcijas, būtinas šio Susitarimo tikslams pasiekti. Būdama Susitarimo šalis, Europos Sąjunga yra TAT narė ir jai yra atstovaujama narių taryboje. Narių tarybos sprendimai dėl naujo nario prisijungimo priimami bendru sutarimu. Pagal Susitarimo 10 straipsnio 4 dalies b punktą, jei per pirmininko nustatytą laiką bendras sutarimas nepasiekiamas, narės balsuoja. Sprendimas laikomas priimtu, jei už jį balsuoja bent dauguma narių, turinčių bent 86 % narių dalyvavimo dalių.

               Šiuo metu TAT yra 17 narių, o Europos Sąjungai priklauso 691 dalyvavimo dalių iš bendros 1000 dalių sumos.

               2.3.Narių tarybos numatomi priimti aktai

               2020 m. gegužės 25 d. Uzbekistano Respublikai oficialiai pateikus prašymą prisijungti prie Susitarimo, tikimasi, kad narių taryba per būsimą narių tarybos posėdį arba pagal narių tarybos sprendimų priėmimo pasikeičiant laiškais procedūrą priims sprendimą dėl Uzbekistano Respublikos prisijungimo.

               Numatomo akto tikslas – nustatyti Uzbekistano Respublikos prisijungimo sąlygas pagal Susitarimo 29 straipsnį.

               Numatomas aktas taps privalomas šalims, nes dėl jo pasikeis narių tarybos sprendimų priėmimo pusiausvyra, kai sprendimai nėra priimami bendru sutarimu pagal Susitarimo 10 straipsnio 4 dalį.

               3.Pozicija, kurios turi būti laikomasi Sąjungos vardu

               Nors alyvuogių aliejaus ir valgomųjų alyvuogių vartojimas Uzbekistano Respublikoje tebėra nedidelis, per pastarąjį dešimtmetį jis smarkiai išaugo
                  2
               .

               Žemės ūkis yra vienas iš pagrindinių Uzbekistano ekonomikos sektorių. 2019 m. jo įnašas į BVP sudarė 28 % ir jame dirbo 3,6 mln. žmonių. Žemės ūkio įvairinimas yra vienas iš pagrindinių Uzbekistano 2020–2030 m. strategijos tikslų. Pavyzdžiui, vynuogininkystei skirtas 137 tūkstančių hektarų plotas. Alyvmedžių auginimas prisidės prie šio įvairinimo
                  3
               . Uzbekistano Respublika 2019 m. jau pagamino 45 500 kg alyvuogių
                  4
               .

               Kadangi Uzbekistano Respublika plėtoja savo alyvuogių sektorius atsižvelgdama į vartojimą ir ketina plėsti alyvuogių auginimą, jos prisijungimas tam tikromis sąlygomis sustiprins TAT, visų pirma dėl to, kad siekiant išvengti prekybos kliūčių bus suvienodinti nacionalinės ir tarptautinės teisės aktai, susiję su alyvuogių produktų savybėmis. Šis prisijungimas atitinka Sąjungos politikos tikslus, susijusius su prekybos žemės ūkio produktais standartais, kaip numatyta Europos Parlamento ir Tarybos reglamento (ES) Nr. 1308/2013
                  5
                II dalies II antraštinėje dalyje.

               Sprendimu, kurį turi priimti narių taryba, bus nustatytos Uzbekistano Respublikos sąlygos dėl prisijungimo prie TAT dalyvavimo dalių ir prisijungimo dokumento deponavimo termino.

               Narių dalyvavimo dalys, naudojamos finansiniams įnašams ir balsavimo teisėms nustatyti, apskaičiuojamos pagal Susitarimo 11 straipsnyje nurodytą formulę. Sąjunga užtikrins, kad ši formulė būtų naudojama nustatant Uzbekistano Respublikos dalyvavimo dalis.

               Sąjunga rems bet kokį prisijungimo dokumento deponavimo terminą, kuris leistų Uzbekistano Respublikai netrukus prisijungti prie Susitarimo. Jei dokumento deponavimas būtų atidėtas, narių tarybai priimant vėlesnius sprendimus Sąjunga gali pritarti, kad dokumento deponavimo laikotarpis būtų pratęstas.

               Atsižvelgiant į TAT narių tarybos sprendimų priėmimo procesą, Sąjungos pozicija yra reikalinga Uzbekistano Respublikos stojimo sąlygoms nustatyti.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  6
               .

               4.1.2.Taikymas aptariamuoju atveju

               Narių taryba yra susitarimu, t. y. Tarptautiniu susitarimu dėl alyvuogių aliejaus ir valgomųjų alyvuogių, įsteigtas organas.

               Aktas, kurį narių taryba raginama priimti, yra teisinę galią turintis aktas. Numatomas aktas turi teisinį poveikį, nes jis turės poveikį narių tarybos sprendimų priėmimo pusiausvyrai, kai sprendimai nebus priimami bendru sutarimu pagal Susitarimo 10 straipsnio 4 dalį
                  7
               .

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su bendra prekybos politika.

               Todėl siūlomo sprendimo materialinis teisinis pagrindas yra SESV 207 straipsnis.

               4.3.Išvada

               Siūlomo sprendimo teisinis pagrindas turėtų būti SESV 207 straipsnis kartu su 218 straipsnio 9 dalimi.

               2020/0252 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Tarptautinės alyvuogių tarybos narių taryboje dėl Uzbekistano Respublikos prisijungimo prie 2015 m. Tarptautinio susitarimo dėl alyvuogių aliejaus ir valgomųjų alyvuogių

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2016 m. lapkričio 18 d. Jungtinių Tautų būstinėje Niujorke Sąjungos vardu, laikantis Tarybos sprendimo (ES) 2016/1892
                  8
               , pasirašytas 2015 m. Tarptautinis susitarimas dėl alyvuogių aliejaus ir valgomųjų alyvuogių (toliau – Susitarimas) su sąlyga, kad jis bus sudarytas vėliau. Susitarimas laikinai įsigaliojo 2017 m. sausio 1 d. pagal jo 31 straipsnio 2 dalį ir Sąjunga jį sudarė 2019 m. gegužės 17 d. Tarybos sprendimu (ES) 2019/848
                  9
               ;

               (2)pagal Susitarimo 29 straipsnį TAT narių taryba (toliau – narių taryba) turi nustatyti Vyriausybės prisijungimo prie Susitarimo sąlygas;

               (3)Uzbekistano Respublikos Vyriausybė pateikė oficialią paraišką dėl prisijungimo prie Susitarimo. Todėl narių taryba turėtų būti paraginta per būsimą jos sesiją arba taikant narių tarybos sprendimų priėmimo pasikeičiant laiškais procedūrą nustatyti Uzbekistano Respublikos prisijungimo sąlygas, t. y. dalyvavimo dalis TAT, ir prisijungimo dokumento deponavimo terminą;

               (4)Uzbekistano Respublika plėtoja savo alyvuogių sektorius atsižvelgdama į vartojimą ir ketina plėsti alyvuogių auginimą, jos prisijungimas tam tikromis sąlygomis galėtų sustiprinti TAT, visų pirma dėl to, kad siekiant išvengti prekybos kliūčių būtų suvienodinti nacionalinės ir tarptautinės teisės aktai, susiję su alyvuogių produktų savybėmis;

               (5)tikslinga nustatyti poziciją, kurios Sąjungos vardu turi būti laikomasi narių taryboje, nes sprendimai, kuriuos ketinama priimti, turės teisinę galią Sąjungoje dėl to, kad jie paveiks sprendimų priėmimo pusiausvyrą narių taryboje tais atvejais, kai pagal Susitarimo 10 straipsnio 4 dalį sprendimai priimami ne bendru sutarimu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi TAT narių taryboje per būsimą jos sesiją arba taikant narių tarybos sprendimų priėmimo pasikeičiant laiškais procedūrą dėl Uzbekistano Respublikos Vyriausybės prisijungimo prie Susitarimo sąlygų, išdėstyta priede.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2016 m. spalio 10 d. Tarybos sprendimas (ES) 2016/1892 dėl 2015 m. Tarptautinio susitarimo dėl alyvuogių aliejaus ir valgomųjų alyvuogių pasirašymo Europos Sąjungos vardu ir jo laikino taikymo (OL L 293, 2016 10 28, p. 2) ir 2019 m. gegužės 17 d. Tarybos sprendimas (ES) 2019/848 dėl 2015 m. Tarptautinio susitarimo dėl alyvuogių aliejaus ir valgomųjų alyvuogių sudarymo Europos Sąjungos vardu (OL L 139, 2019 5 27, p. 1).

                     (2)

                        Uzbekistano Respublikos pateiktais duomenimis, alyvuogių produktų importas padidėjo nuo 15,3 tonų 2015 m. iki 223 tonų 2019 m.

                     (3)

                        Uzbekistano žemės ūkio ministro Jamshido A. Khodjaevo kalba TAT 111-ojoje sesijoje, 2020 m. liepos 1 d.

                     (4)

                        Uzbekistano Respublikos pateiktais duomenimis, alyvuogių produktų importas padidėjo nuo 15,3 tonų 2015 m. iki 223 tonų 2019 m.

                     (5)

                        2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

                     (6)

                        2014 m. spalio 7 d. Teisingumo Teismo sprendimo byloje Vokietija prieš Tarybą, C-399/12, ECLI:EU:C:2014:2258, 61–64 punktai.

                     (7)

                        Narių tarybos aktai, susiję su alyvuogių aliejaus prekybos standartais, galėtų būti priimami be bendro sutarimo; jie yra privalomi pagal tarptautinę teisę pagal Susitarimo 20 straipsnio 3 dalį ir gali labai paveikti ES teisės aktų turinį, būtent: deleguotuosius ir įgyvendinimo aktus, pagrįstus Reglamentu (ES) Nr. 1308/2013.

                     (8)

                        2016 m. spalio 10 d. Tarybos sprendimas (ES) 2016/1892 dėl 2015 m. Tarptautinio susitarimo dėl alyvuogių aliejaus ir valgomųjų alyvuogių pasirašymo Europos Sąjungos vardu ir jo laikino taikymo (OL L 293, 2016 10 28, p. 2).

                     (9)

                        2019 m. gegužės 17 d. Tarybos sprendimas (ES) 2019/848 dėl 2015 m. Tarptautinio susitarimo dėl alyvuogių aliejaus ir valgomųjų alyvuogių sudarymo Europos Sąjungos vardu (OL L 139, 2019 5 27, p. 1).

    ---documentbreak---

               EUROPOS KOMISIJA
            Briuselis, 2020 09 17
            COM(2020) 495 final
            PRIEDAS
            prie
            Pasiūlymo dėlTARYBOS SPRENDIMO
            dėl pozicijos, kurios Europos Sąjungos vardu turi būti laikomasi Tarptautinės alyvuogių tarybos narių taryboje dėl Uzbekistano Respublikos prisijungimo prie 2015 m. Tarptautinio susitarimo dėl alyvuogių aliejaus ir valgomųjų alyvuogių

               PRIEDAS

               Sąjunga būsimame narių tarybos posėdyje arba pagal Narių tarybos sprendimų priėmimo pasikeičiant laiškais procedūrą remia Uzbekistano Respublikos Vyriausybės prisijungimą prie Susitarimo su sąlyga, kad Uzbekistano Respublikos dalyvavimo dalys apskaičiuojamos pagal Susitarimo 11 straipsnyje nurodytą formulę ir kad prisijungimo dokumento deponavimo terminas neviršija pusantrų metų nuo Narių tarybos sprendimo priėmimo dienos. Jei dokumento deponavimas būtų atidėtas, narių tarybai priimant vėlesnius sprendimus Sąjunga gali pritarti, kad dokumento deponavimo laikotarpis būtų pratęstas.